b"\n_START_ARTICLE_\nComissari Europeu d'Educaci\xc3\xb3, Cultura, Multiling\xc3\xbcisme i Joventut\n_START_PARAGRAPH_\nEl Comissari Europeu d'Educaci\xc3\xb3, Cultura, Multiling\xc3\xbcisme i Joventut \xc3\xa9s un membre de la Comissi\xc3\xb3 Europea responsable de l'educaci\xc3\xb3, cultura, multiling\xc3\xbcisme, joventut, societat civil i traducci\xc3\xb3 en el si de la Uni\xc3\xb3 Europea (UE)._NEWLINE_El seu actual comissari \xc3\xa9s la xipriota Andrul\xc2\xb7la Vassiliu.\n_START_SECTION_\nOr\xc3\xadgens\n_START_PARAGRAPH_\nL'any 1973 es cre\xc3\xa0 per primera vegada el c\xc3\xa0rrec de Comissari Europeu d'Educaci\xc3\xb3 durant la Comissi\xc3\xb3 Ortoli, si b\xc3\xa9 va desapar\xc3\xa8ixer en finalitzar el mandat, integrant-se en les responsabilitats del Comissari Europeu de Treball i Assumptes Socials durant dos anys. L'any 1985 en la formaci\xc3\xb3 de la Delors I es crearen les carteres de Comissari Europeu d'Educaci\xc3\xb3 i Comissari Europeu de Cultura i Turisme, carteres que l'any 1989 s'agruparen en una anomenada Comissari Europeu d'Afers Culturals i Audiovisual. _NEWLINE_L'any 1999 en la formaci\xc3\xb3 de la Comissi\xc3\xb3 Santer adopt\xc3\xa0 el nom de Comissari Europeu d'Educaci\xc3\xb3, Formaci\xc3\xb3 i Cultura si b\xc3\xa9 en la formaci\xc3\xb3 de la Comissi\xc3\xb3 Barroso adopt\xc3\xa0 el nom de Comissari Europeu d'Educaci\xc3\xb3, Formaci\xc3\xb3, Cultura i Multiling\xc3\xbcisme. Amb l'entrada, per\xc3\xb2, de Bulg\xc3\xa0ria i Romania el maig de 2004 es cre\xc3\xa0 la cartera de Comissari Europeu de Multiling\xc3\xbcisme, retornant aix\xc3\xad al nom anterior. El 2010 es torn\xc3\xa0 a incorporar la cartera de multiling\xc3\xbcisme i es canvi\xc3\xa0 el nom a Comissari Europeu d'Educaci\xc3\xb3, Cultura, Multilinguisme i Joventut."